Per a les activitats de l'annex I.1 no cobertes per cap de les conclusions relatives a les millors tècniques disponibles, la revisió de l'autorització ambiental també es fa d'ofici, quan l'òrgan ambiental justifiqui que els avenços en les millors tècniques disponibles permeten una reducció significativa de les emissions.
L'autorització ambiental de les activitats de l'annex I.2, a l'efecte de renovar-la, està subjecta a una revisió periòdica cada dotze anys.
Aquesta revisió periòdica es pot fer coincidir, si per motius d'eficàcia i economia resulta possible, amb el control periòdic immediatament anterior a la data màxima fixada per a revisar l'autorització.
La sol·licitud de la revisió periòdica de l'autorització ambiental de les activitats de l'annex I.2 s'ha de presentar amb una antelació mínima de vuit mesos abans de la data de finiment de la vigència de l'autorització.
En el cas de les activitats amb la certificació del sistema d'ecogestió i ecoauditoria de la Unió Europea (EMAS), la revisió periòdica ha de coincidir amb la renovació del registre de l'EMAS.
Les sol·licituds per a les revisions de les autoritzacions o la documentació requerida en les resolucions d'inici de revisions d'ofici, s'han de presentar únicament per Internet.
Documentació que cal adjuntar a les sol·licituds o juntament amb la documentació requerida en les resolucions d'inici de revisions d'ofici:
La sol·licitud ha d'anar acompanyada de la documentació següent:
En el procediment de revisió periòdica de les activitats de l'annex I.2, la sol·licitud de la revisió de l'autorització ambiental ha d'anar acompanyada d'una avaluació ambiental, total o parcial, de l'activitat, verificada per una entitat col·laboradora de l'Administració ambiental degudament acreditada, que es pot substituir per la darrera acta de control ambiental periòdic en la part que correspongui, sempre que s'hagi dut a terme amb una antelació màxima de sis mesos a comptar de la data de presentació de la sol·licitud de revisió.
En el cas de les activitats amb la certificació del sistema d'ecogestió i ecoauditoria de la Unió Europea (EMAS), la revisió periòdica de les activitats de l'annex I.2 s'ha de sol·licitar amb l'acreditació de la renovació del registre de l'EMAS juntament amb el document d'exempció del control ambiental i aquest ha de coincidir amb l'acreditació de la dita renovació.
Els documents electrònics que s'han d'annexar amb la sol·licitud o amb la documentació requerida en les resolucions d'inici de revisions d'ofici, han de ser originals i signats amb certificat digital o còpia electrònica de l'original.
Per tal d'afavorir l'operativa en el tràmit d'informació pública, en cas que el titular consideri que algun dels documents presentats conté informació confidencial i/o dades de caràcter personal, s'aconsella presentar-ne una còpia amb aquestes dades eliminades i que mantingui únicament la informació ambiental.
Es recomana que els documents annexes presentats es trobin en format PDF, i que cadascun dels fitxers que s'annexin no tingui una mida superior a 10 Mb.
En cas necessari, es pot presentar el document en vàries parts.
La informació gràfica necessària s'ha de presentar en un dels formats informàtics següents: format Autodesk (ext.
El formulari de revisió ha d'estar signat amb el certificat digital de la persona que consta com a sol·licitant o que aporta la documentació requerida en la resolució d'inici, què pot actuar en representació d'una persona davant les administracions públiques i per tant com a:
Atenció: Si a l'hora de descarregar-vos els formularis us apareix un missatge d'error, seguiu aquestes instruccions ⇒
Les quotes dels tràmits de revisió de l'autorització ambiental d'activitats són:
La quota de la taxa s'haurà d'acreditar un cop rebeu la carta de pagament per part de l'òrgan competent en el moment que hagi verificat la informació i la documentació, així com les bonificacions que apliquen en cada cas.
Per tal d'aplicar les bonificacions de la taxa en el mateix moment de presentar la sol·licitud, cal que indiqueu en l'apartat d'Observacions/Comentaris del formulari de sol·licitud si l'empresa disposa del certificat EMAS, està adherida al Programa d'acords voluntaris per a la reducció d'emissions de gasos amb efectes d'hivernacle o bé si s'havia declarat la caducitat d'un procediment previ i no ha passat el termini de 2 anys des de la declaració d'aquesta caducitat.
D'acord amb l'article 1.2-5 del Decret Legislatiu 3/2008, de 25 de juny, pel qual s'aprova el text refós de la Llei de taxes i preus públics de la Generalitat de Catalunya, l'expedient no es pot tramitar si no s'ha efectuat l'ingrés de la taxa.
Sense perjudici de la resta de supòsits pels quals es revisen les autoritzacions ambientals, s'ha de revisar anticipadament l'autorització ambiental i modificar-la en els supòsits següents:
a) Si la contaminació produïda per l'activitat fa convenient revisar els valors límit d'emissió fixats en l'autorització o la llicència, o incloure'n de nous.
b) Si hi ha una variació important del medi receptor respecte de les condicions que presentava en el moment que es va atorgar l'autorització o la llicència.
c) Si l'aparició de modificacions importants en les millors tècniques disponibles, validades per la Unió Europea, fa possible reduir significativament les emissions sense imposar costos excessius.
d) Si la seguretat de funcionament de l'activitat fa necessari utilitzar altres tècniques.
e) Si així ho exigeix la normativa ambiental aplicable.
En la resolució dels procediments de revisió es poden modificar els valors límit d'emissió i la resta de condicions específiques de l'autorització i afegir-n'hi de noves, sense que això generi cap dret a indemnitzar la persona titular de l'activitat.
Els documents electrònics annexats han de ser originals i signats amb certificat digital o còpia electrònica de l'original.
Si la incidència persisteix, la podeu informar mitjançant la bústia de contacte.
En qualsevol oficina de "la Caixa" amb la corresponent carta de pagament en la qual figura el codi de barres corresponent a la liquidació.
La resolució que dicta l'òrgan ambiental del departament competent en matèria de medi ambient sobre la sol·licitud d'autorització posa fi al procediment.
La no-resolució i la notificació en el termini màxim de 6 mesos permeten a la persona sol·licitant entendre desestimada la sol·licitud d'autorització i li permet d'interposar el recurs potestatiu de reposició o el contenciós administratiu que sigui procedent.
L'Administració us enviarà un missatge de correu electrònic indicant-vos que teniu una notificació electrònica a la qual podreu accedir: